साउथ अफ्रीका में लगातार दो टेस्ट मैच हारने के बाद भी टीम इंडिया है कि सुधरने का नाम नहीं ले रही। बता दें, कि तीसरे टेस्ट से पहले जहां खिलाड़ियों को अभ्यास करना चाहिए था वहां खिलाड़ी अभ्यास छोड़ सफारी पर घूमने निकल गए। ऐसा तब है जब विश्व की नंबर एक टेस्ट टीम पर क्लीन स्वीप होने का खतरा मंडरा रहा है। वहीं टीम इंडिया को तीसरा और अंतिम टेस्ट मैच 24 जनवरी को जोहानिसबर्ग के वांडरर्स स्टेडियम में खेलना है।